cyanic-selkie/wikianc huggingface dataset:
Սոնամ Կապուր
Կենսագրություն
Դերասանուհին ծնվել է 9 հունիսի 1985 թ., Մումբայում ։ Առաջին դուստրը հանրահայտ հնդիկ դերասանի Անիլ Կապուրի և նախկին մոդել Սունիտա Կապուրի, պրոդյուսեր Սուրինդերա Կապուրի թոռնուհին, Սանջայ Կապուրի և Շրիդևայի, պրոդյուսեր Բոնի Կապուրի և Սանդիպա Մարվախի զարմուհին։ Նա ունի քույր՝ Ռեյա և եղբայրը՝ Խարշվադհար։ Իր զարմիկները՝ Արջուն Կապուրը և Ռանբիր Սինգհը նույնպես դերասաններ են։ Սոնամը սովորել է Arya Vidya Mandir դպրոցը, որից հետո ընդունվել United World College of South East Asia Սինգապուրում, որտեղ սովորել է երկու տարի։ Նա նաև ուսումնասիրել է քաղաքագիտություն և տնտեսագիտություն Արևելյան Լոնդոնի Համալսարանում]։ Սոնամը խոսում է հնդկերեն, ուրդու, մարաթի, փենջաբերեն և անգլերեն լեզուներով։
Կարիերա
Մինչև սկսելը դերասանուհու կարիերան Սոնամն աշխատում է Սանջայ Լիլի Բխանսալի և Ռանբիր Կապուրի հետ, որպես ասիստենտ «Խավարը» ֆիլմի նկարահանման ժամանակ։ Նրա դեբյուտը եղավ Բխանսալի ֆիլմը 2007 թ. «Սիրահարները» նկարահանված «Սպիտակ գիշերներ» ֆիլմի հիման վրա, որտեղ նրա խաղընկերն էր Ռանբիր Կապուրը։ Ֆիլմը ձախողվեց Հնդկաստանում, սակայն մեծ ճանաչում ստացավ արտերկրում։ Սոնամը ներկայացվել է մի քանի հնդկական կինոմրցույթների, այդ թվում արժանացել Filmfare մրցանակին լավագույն առաջին դերի և շահել Stardust Awards ինչպես «Սուպերաստղ վաղվա օրվա» 2009 թ. դուրս է եկել նրա երկրորդ ֆիլմը «Դելի-6», որը նույնպես ձախողվեց, սակայն ընդունվեց քննադատների կողմից։ Ֆիլմը ցուցադրվեց Վենետիկյան և Դուբայյի կինոփառատոներում։ 2010 թ. նկարահանվել է Պունիտա Մալխոտրայի և Dharma Production ընկերության համատեղ ֆիլմում «Ես ատում եմ սիրային պատմությունները» Իմրան Կհանի հետ։ Ֆիլմը ունեցել է մեծ հաջողություն, ինչպես Հնդկաստանում այնպես էլ արտերկրում և եղավ առաջին կոմերցիոն ֆիլմը Սոնամի կարիերայում։ Երկրորդ իր ֆիլմը «Աիշա» նկարահանված Ջեյն Օսթերի «Էմմա» վեպի հիման վրա։ Ֆիլմը հավաքել է միջին եկամուտ, բայց Սոնամը ստացել է դրական արձագանքներ իր խաղի մասին։ Սակայն լավ խոսքերը չխանգարեցին նրան արժանանալ վատագույն կանացի կերպարը՝ Golden Kela Awards: Առաջին նրա թողարկած ֆիլմը եղավ 2011 թվականին «Շնորհակալություն»։ Ֆիլմը քննադատվեց։ Երկրորդ ֆիլմը «Տարվա եղանակ» ձախողվեց գումարով, բայց ճանաչվեց քննադատների կողմից և ցուցադրվեց Չիկագոյի կինոփառատոնում։ 2012 թվականին դուրս եկավ ընդամենը մեկ ֆիլմ «Խաղացողները», կամ «Գողություն իտալական ձևով» նկարահանումների մի մասը կատարվել են Ռուսաստանում։ Ֆիլմը ձախողվեց ցածր գնահատվելով քննադատների կողմից։ 2013 թվականին դուրս եկավ երկու ֆիլմ. «Վազիր, Միլկա, վազիր» Ֆարխանոմ Ախարոմ, համարվելով լավագույն ֆիլմը տարվա և «Խենթ սիրահարը», որը բերեց նրան առաջին մրցանակը Filmfare լավագույն դերի համար։ Ինչպես նաև Սոնամը նկարահանվել է բրիտանական Ցօլդպլաը խմբի և երգչուհի Բիյոնսեի տեսահոլովակում «Hymn for the Weekend»: Տեսահոլովակի շնորհանդեսը կայացել է հունվարի 29-ին 2016 թվականին։ Սոնամին կարելի է տեսնել տեսահոլովակի վերջում, երբ նա վազում է բլրի լանջին և նետում ծաղկի թերթիկներ օդ ։
Ծանոթագրություններ
Կատեգորիա:Հնդիկ դերասանուհիներ Կատեգորիա:Հնդիկ կինոդերասանուհիներ Կատեգորիա:Հնդիկ կինոռեժիսորներ Կատեգորիա:Հնդիկ մոդելներ Կատեգորիա:Մումբայի համալսարանի շրջանավարտներ
Բագրատ Հովհաննիսյան
Բագրատ Գալուստի Հովհաննիսյան, հայ կինոռեժիսոր, սցենարիստ, դերասան։ ՀՀ արվեստի վաստակավոր գործիչ (1988)։
Դերասանուհի Անահիտ Ղուկասյանի ամուսինը։
Կենսագրություն
1938 թվականից ապրել է Պարսկաստանում, հայրենադարձվել 1946 թվականին ։
Ավարտել է ԵՊՀ ռոմանոգերմանական ֆակուլտետը (1956), իսկ 1957-1961 թվականներին՝ Երևանի Գրականության ինստիտուտի ասպիրանտուրան, այնուհետև՝ Մոսկվայի Համաշխարհային գրականության ինստիտուտը ։
1961-1964 թվականներին և 1966-1969 թվականներին աշխատել է Հայֆիլմ կինոստուդիայի սցենար-խմբագրական կոլեգիայում, 1969 թվականից՝ ռեժիսոր, 1965 թվականին՝ ռեժիսոր-ստաժոր Մոսֆիլմ կինոստուդիայում (մասնակցել է Անդրեյ Տարկովսկու «Անդրեյ Ռուբլյով» ֆիլմի ստեղծմանը)։
Հովհաննիսյանի հետագա կինոնկարներին՝ «Հնձան» (1973), «Աշնան արև» (1977), «Տերը» (1987, երկուսն էլ՝ Հրանտ Մաթևոսյանի սցենարով), «Ադամամութ» (1988, ըստ Վահագն Գրիգորյանի համանուն վեպի) բնորոշ են ժողովրդի բնավորության շերտերի և կյանքի սուր հակասությունների մեջ թափանցելու միտումը, ազգային հարուստ նկարագիրը, գեղարվեստական լուծումների խորությունը ։
Արտաքին հղումներ
Կատեգորիա:Հայ կինոռեժիսորներ Կատեգորիա:ՀՀ արվեստի վաստակավոր գործիչներ Կատեգորիա:1929 ծնունդներ Կատեգորիա:Օգոստոսի 13 ծնունդներ Կատեգորիա:1990 մահեր Կատեգորիա:Ապրիլի 6 մահեր Կատեգորիա:Երևան քաղաքում մահացածներ Կատեգորիա:Հայ սցենարիստներ Կատեգորիա:Հայ դերասաններ Կատեգորիա:ԵՊՀ շրջանավարտներ
Մու (Օդի գավառ)
Մու (Moux), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 561 մարդ, բնակչության խտությունը` 35.73 մարդ/կմ²։ Բնակավայրը զբաղեցնում է 15.70 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 25 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 369 աշխատունակ (15-64 տարեկան) բնակիչ, որոնցից ակտիվ էին 248-ը, իսկ ոչ ակտիվները` 121։ Ակտիվության ցուցանիշը կազմում է 67,2 %։ 248 աշխատունակ մարդկանցից աշխատել է 203 անձ (105 տղամարդ և 98 կին)։ Գործազուրկ են եղել 45 անձ (19 տղամարդ և 26 կին)։ 121 անաշխատունակներից 23-ը եղել են աշակերտներ կամ ուսանողներ, 52-ը` թոշակառուներ, իսկ 46-ը չեն աշխատել տարբեր պատճառներով ։
Կինաբալու պարկ
Տեղակայված է Սաբահի արևմտյան ափին՝ Արևելյան Մալայզիայում։ Կինաբալու լեռան շրջակայքում ընդգրկում է 754 քառ. կմ տարածք, որն ունի 4095.2 մետր բարձրություն։ Վերջինս Կալիմանտան կղզու ամենաբարձր գագաթն է։
Պարկը Սաբահի և Մալայզիայի ամենահայտնի զբոսաշրջային կետերից մեկն է։ 1967 թվականին պարկ են այցելել 987653 այցելու և 43430 լեռնագնաց։
Պատմություն
Շրջանը որպես ազգային պարկ նշանակվել է 1964 թվականին։ Բրիտանացի գաղութային կառավարիչ և բնագետ Հյու Լոուն 1851 թվականին գլխավորել է Տուարանից դեպի այս շրջան եկող արշավախումբը։ Նա նաև դարձել է առաջին ռեկորդակիրը, որը բարձրացել է Կինաբալու լեռան գագաթը։ Լեռան ամենաբարձր կետը հետագայում անվանվել է նրա պատվին՝ Լոունի գագաթ։
Աշխարհագրություն
Կինաբալու պարկը գտնվում է Սաբահի արևմտյան ափին՝ Կրոկեր լեռնաշղթայում։ Այն տեղակայված է Ռանաու գավառում, Արևմտյան ափին կից։ Ազգային պարկը չպետք է շփոթել Կրոկեր լեռնաշղթայի ազգային պարկի հետ, այն առանձին պարկ է հարավում։
Պարկի վարչական կենտրոնը գտնվում է Կոտա Կինաբալու քաղաքից 88 կմ հեռավորության վրա։ Սաբահի այլ հատվածներից կան ճանապարհներ, որոնք ուղղվում են դեպի պարկ։ Այն գտնվում է Կինաբալու պարկի հարավային սահմանին, 1563 մետր բարձրության վրա։
Կառավարություն և պարկի առանձնահատկություններ
Այս պարկը կառավարվում է «Սաբահի պարկեր» կոչվող կազմակերպության կողմից։ Պարկի վարչական կենտրոնի մոտ կան բնակելի շենքեր։ Բնակարանների և լեռնագնացության մասին ուղեցույցները մշակվում են Sutera Sanctuary Lodges մասնավոր ընկերության կողմից։ Յուրաքանչյուրին, ով ցանկանում է լեռ բարձրանալ, պետք է ուղեկցի խորհրդատուն։
Լեռան գագաթ տանող ճանապարհը սկսվում է Տիմպոհոնից։ Կա նաև այլընտրանքային ճանապարհ, որը կոչվում է Մեսիլաու։
Պարկի նշանավոր վայրը Լոունի հովիտն է, որը 1,6 կմ խորությամբ կիրճ է և ձգվում է 10 կմ։
Բնապահպանություն
Այս բուսաբանական տարածքը պարունակում է մի շարք բուսական և կենդանական տեսակներ։ Այստեղ աճում են մոնտանե կաղնին, մրտավարդը, մերկասերմերը, ալպյան մարգագետնային շատ բուսեր ու ճյուղավորվող թփուտներ՝ լեռնագագաթի շրջանում։ Լեռը նաև հայտնի է իր միջատակեր բույսերով և խոլորձների տեսակներով։
Այն բազմաթիվ էնդեմիկ տեսակների «հայրենիքն» է, որոնց թվում են մեծ կարմիր տզրուկներն ու անձրևորդերը։ Պարկում են բնակվում թռչունների, միջատների, կաթնասունների, երկկենցաղների և սողունների շատ տեսակներ։
Կինաբալու լեռն աշխարհում ամենաերիտասարդ հրաբխային լեռներից մեկն է։ Այն ձևավորվել է վերջին 10-35 միլիոն տարիների ընթացքում։ Լեռան բարձրությունը տարեկան աճում է 5 միլիմետր։
Արտաքին հղումներ
Կատեգորիա:Կատեգորիա ԲՊՀՄ II Կատեգորիա:Համաշխարհային ժառանգություն Ասիայում Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Բնության հատուկ պահպանվող տարածքներ Կատեգորիա:1964 հիմնադրումներ
Ռամոն Աբելեդո
Ռամոն Աբելեդո (Ramón Gregorio Abeledo, ), արգենտինացի ֆուտբոլիստ, հարձակվող։
Ակումբային կարիերա
Ռամոն Աբելեդոն իր ֆոտբոլային կարեիրան սկսել է 1955 թվականին, «Ինդեպենդետե» ակումբում, որտեղ էլ անց է կացրել իր կարիերայի մեծ մասը։ Այս ակումբի կազմում Աբելեդոն երկու անգամ դարձել է չեմպիոն` 1960 և 1963 թվականներին։ 1964 թվականին նա տեղափոխվել է «Բոկա Խունիորս»։ «Բոկա Խունիորսի» կազմում Աբելեդոն անցեկացրել երկու հանդիպում։
Միջազգային կարիերա
Ռամոն Աբելեդոն Արգենտինայի հավաքականի կազմում մասնակցել է 1962 թվականի ֆուտբոլի աշխարհի առաջնությանը։ Սակայն Արգենտինայի հավաքականի անցկացրած երեք հանդիպումներից ոչ մեկին Աբելեդոն չի մասնակցել ։
Ակումբային
Ինդեպենդետե
Բոկա Խունիորս
Ծանոթագրություններ
Կատեգորիա:Ինդեպենդիենտեի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Արգենտինացի ֆուտբոլիստներ Կատեգորիա:Բոկա Խունիորսի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Նասիոնալ Մոնտեվիդեոյի ֆուտբոլիստներ Կատեգորիա:Ֆուտբոլի հարձակվողներ
Million Reasons
Million Reasons, ամերիկացի երգչուհի Լեդի Գագայի երգը նրա հինգերորդ Joanne ալբոմից։ Ընտրվել է որպես ալբոմի երկրորդ սինգլ։ Ամենասկզբից թողարկվել է որպես պրոմոսինգլ, իսկ երկրորդ սինգլը պետք է դառնար A-YO երգը։ Նմանատիպ իրավիճակ եղել է Do What U Want և Venus երգերի հետ ARTPOP ալբոմից։ Երգը դարձել է երգչուհու կարիերայի ընթացքում 14-րդ սինգլը, որին հաջողվել է մտնել Billboard Hot 100 հիթ-շքերթի առաջին տասնյակ (չորրորդ հորիզոնական)։
Վաճառքներ
«Million Reasons»-ը ստացել է պլատինե հավաստագիր ԱՄՆ-ում ։ Վաճառքները անցել են 1 000 000 օրինակը (սթրիմինգի տվյալներով), ոսկե հավաստագիր Ավստրալիայում, երկրում վաճառքի քանակը անցել են 35 000 օրինակը, ոսկե հավաստագիր Կանադայում, երգը վաճառվել է 40.000 տարածքում օրինակով տվյալ երկրի տարածքում, պլատինե կարգավիճակ Բրազիլիայում, վաճառքը երկրի տարածքում կազմել է 40 000 օրինակ։
Ծանոթագրություններ
Կատեգորիա:Լեդի Գագայի սինգլներ
Ռիին Տամմ
Ռիին Տամմ (Riin Tamm. ծնվ.՝ 12 օգոստոսի, 1981, Տարտու, Տարտումաա, Էստոնական ԽՍՀ, ԽՍՀՄ), էստոնացի գենետիկ, որ աշխատում է Էստոնիայի գիտությունների ակադեմիային կից բիոկենտրոնում, գիտությունը ժողովրդականացնող ։
Կենսագրություն
Ռիին Տամմը ծնվել է 1981 թվականի օգոստոսի 12-ին Էստոնիայի Տարտու քաղաքում։ 1997-2000 թվականներին սովորել է Տարտուի Միինա Հյարմայի անվան գիմնազիայում (Miina Härma Gümnaasium)։ 2001-2005 թվականներին սովորել է Տարտուի համալսարան՝ ստանալով մոլեկուլային կենսաբանության բակալավրի աստիճան։ 2005-2007 թվականների շարունակել է կրթությունը՝ ստանալով մագիստրոսի աստիճան։ 2007 թվականին Ռիիմ Տամմն ստացել է Ph.D. գիտական աստիճան (համապատասխանում է գիտությունների թեկնածուի գիտական աստիճանին) ։
Ռիին Տամմն զբաղվում է Էստոնիայում գիտական նվաճումների ժողովրդականացմամբ, հաճախ է տպագրում հոդվածներ, ելույթ է ունենում զանգվածային լրատվամիջոցներով, այդ թվում նաև «Postimees» թերթում, «Կուկու» ռադիոյով (Kuku Raadio, «Ընկնող խնձոր» (Kukkuv Õun, 28.08.2010) ռոդիո-շոուով և Էստոնական հեռուստատեսության «Terevisioon»undefined (15.10.2009, 20.10.2011, 01.17.2012) հաղորդումներում։ 2012 թվականին նա ընտրվել է ներկայացնելու Էստոնիայի գիտությունը ։
Ռիին Տամմը «Էստոնական բիոքիմիական միության» անդամ է,«Journal of Pediatric Biochemistry» բժշկական ամսագրի գրախոս, «World Journal of Gastrointestinal Pharmacology and Therapeutics» ամսագրի խմբագրական հանձնաժողովի անդամ։ Նա նաև Մարդու գենետիկայի էստոնական ընկերության անդամ է, Գենետիկայի միջազգային ֆորումի անդամ և նախագահ, Գերոնտոլոգիայի և գերիատրիայի էստոնական միության նախագահության անդամ ։
Ռիին Տամմը եղել է 2009 թվականի հունիսի 14-18-ը Էստոնիայի Տարտու քաղաքում անցկացված երիտասարդ գիտնականների «The 2nd Lifespan and Link-Age Young Investigator Workshop»undefined միջազգային սեմինարի գլխավոր կազմակերպիչը ։ Նա եղել է նաև 2010 թվականի օգոստոսի 22-26-ն Տարտուում անցկացված երիտասարդ գիտնականների «GWAS: from genotyping to sequencing»undefined միջազգային սեմինարի գլխավոր կազմակերպիչը ։
Արտաքին հղումներ
Կատեգորիա:Էստոնացի գենետիկներ Կատեգորիա:Տարտուի համալսարանի շրջանավարտներ Կատեգորիա:Էստոնացի գիտնականներ
Ուջանո լա Կիեզա
Ուջանո լա Կիեզա (Uggiano la Chiesa), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 4311 մարդ, բնակչության խտությունը կազմում է 310 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 73020, հեռախոսային կոդ՝ +39 00836։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մեհմեթ Քուրթուլուշ
Մեհմեթ Քուրթուլուշ (Mehmet Kurtuluş, ), ծագումով թուրք գերմանացի դերասան։ Առավել հայտնի է գերմանացի ռեժիսոր Ֆաթիհ Աքընի հետ աշխատանքով։
Կենսագրություն
Մեհմեթ Քուրթուլուշը ծնվել է Ուշաքում, Թուրքիա։ 18 ամսականում տեղափոխվել է Գերմանիա, որտեղ մեծացել է իր եղբոր՝ Թեքին Քուրթուլուշի հետ Ստորին Սաքսոնիա նահանգի Զալցգիթեր քաղաքում ։
Մի քանի հեռուստատեսային շոուների սերիաներում կատարել է երկրորդական դերեր և շարունակել աշխատել թատրոնում, մինչև իր դեբյուտը մեծ էկրանին, որտեղ մարմնավորել է երիտասարդ թուրք տղա Գաբրիելի դերը Ֆաթիհ Աքընի «Կարճ և անցավ»  (Kurz und schmerzlos) ֆիլմում։ Այս բեկումից հետո նա հայտնվել է Ռոնալդ Սուսո Ռիխերդի «Թունելը» հաջողված հեռուստատեսային մինի֊սերիալում, որտեղ խաղացել է Հեինո Ֆրենչի և Նիքոլեթ Կրեբիթզի հետ։ Ռեժիսոր Դորիս Դոորիին ընտրել է նրան իր «Մերկ» սիրային կատակերգության համար։ Քուրթուլուշը վերադառնում է աշխատելու հեռուստատեսությում՝ «Սերը Սայգոնում» (Eine Liebe in Saigon) սիրային ֆիլմում՝ խաղալով լյուքսեմբուրգցի դերասանուհի Դեզիրե Նոզբուշի հետ (որն իր նշանածն էր )։
Քուրթուլուշը կատարել է գլխավոր խուզարկուի դեր գերմանական «Հանցագործության վայր» (Tatort) հեռուստասերիալի 6 սերիաներում ։ Դրանից հետո հայտարարել է, որ պետք է աշխատի միջազգային նախագծերում ։ 2014 թվականին Սեմյուել Լ. Ջեքսոնի և Ռեյ Սթիվենսոնի հետ նկարահանվել է բրիտանաֆիննական Մեծ խաղ ֆիլմում ։
Արտաքին հղումներ
Կատեգորիա:Թուրք դերասաններ Կատեգորիա:Թուրք կինոդերասաններ Կատեգորիա:Թուրք հեռուստադերասաններ Կատեգորիա:Թուրքական ծագմամբ գերմանացիներ
Ադիշ Ագարվալա
Ադիշ Ագարվալա (आदीश चन्द्र अग्र्वाल, ), իրավաբան, գրող, հասարակական գործիչ, Հարյանա նահանգի ավագ փաստաբան, Փենջաբ նահանգի փաստաբան, ինչպես նաև Հնդկաստանի Գերագույն դատարանի և Դելիի բարձրագույն դատարանի կառավարական ավագ ներկայացուցիչ։
Բացի դրանից դոկտոր Ագարվալան եղել է իրավաբանների միջազգային խորհրդի, Հնդկաստանի իրավաբանների ասոցիացիայի նախագահը, Հնդկաստնի իրավաբանների խորհրդի անդամ, Հնդկաստանի իրավաբանական տեղեկատվութան ինստիտուտի ղեկավարը և ավագ իրավաբանների ասոցացիայի գլխավոր քարտուղարը։
Տարբեր ժամանակներում նա եղել է Հնդկաստանի Բանգալոր քաղաքի իրավաբանական ֆակուլտետի գիտական խորհրդի և Պանտայի ազգային իրավբանական համալսարանի գիտական խորհրդի անդամ, Հնդկաստանի Գերագույն դատարանի փաստաբանների ասոցիացիայի փոխնախագահը և Դելիի փաստաբանների խորհրդի նախագահի տեղակալ։
Ադիշ Ագարվալան սովորել է Հարյան նահանգի Ռոտակ քաղաքի Բաիշսկի քալեջում, որտեղ զբաղեցրել է քաղաքացիական ակտիվ դիրք և ընտրեվել ուսանողական հասարակության նախագահ։
1972 թվականին ընտրվել է Հնդկաստանի խորհրդային ընկերության ազգային խորհրդի նախագահ։ Քոլեջում սովորելու ժամանակ Ագիշը գտնվում էր Հնդկաստանի նախագահի հովանու ներքո և նրա միջնորդությամբ դարձել է ուսանողական ամսագրի խմբագիր։
1982 թվականին Ադիշ Ագարվալան Հնդկաստանի փաստաբանների խորհրդի (Հնդկաստանի օրենքի համաձայն ստեղծված փաստաբանների բարձրագուն մարմին) ամենաերիտասարտ փոխնախագահն էր։
1986 թվականին Ադիշ Ագարվալան նշանակվել է Ռաջիվ Գանդիի կառավարության ավագ խորհրդատու։ Հնդկաստանի կրթական մասի բարեփոխման համար պատասխանատու էր Ադիշ Ագարվալան։ Նրա նպատակն էր է բարձրացնել իրավաբանական կրթության մակարդակը և հիմնել 140 նոր դպրոցներ։
Երկրի ղեկավարության փոխվելուց հետո Ադիշը կրկին ստանձնել է կառավարության ավագ խորհրդականի պաշտոնը։
Նա նույնիսկ եղել է Հնդկաստանի և արտասահմանյան բազմաթիվ իրավաբանական դպրոցների իրավաբանական ֆակուլտետի պրոֆեսոր։
Նրա վերջին գիրքը, Հնդկաստանի Սահմանադրությունը, լույս է տեսել 2008 թվականին։ Գիրքը բարձր է գնահատել նաև Հնդկաստանի ներկայիս վարչապետ Մանմոհան Սինգհը։
Ադգար Ագարվալան ևս երկու հրատարակության հեղինակ է, որի խմբագիրներն են Հնդկաստանի փոխնախագահը, արդարադատության, ֆինանսների նախարարը և այլ բարձրաստիճան պաշտոնյաները։
Հաջորդ երկու «Մայր Թերեզան կենդանի լեգենդ» և «Հնդկաստան` իմ Հնդկաստան» գրքերը հրատարակվել են 2011 թվականին։
Իրավագիտության դոկտոր Ադիշ Ագարվալան բազմաթիվ անգամներ ճանապարհորդել։ Նա այցելել է ավելի քան 120 երկիր, որտեղ միջազգային կոնֆերանսների և սեմինարների ժամանակ ներկայացրել է Հնդկաստանի մասին, ինչպես նաև այդ ժամանակ հանդիսացել է Հնդկաստանի կառավարության ներկյացուցիչ։ Նա  հնարավորություն ունեցավ այցելել Սպիտակ տուն, և նախաճաշել Ջորջ Բուշի, Ջորջ Բուշ փոքրի և երկու անգամ էլ Բիլ Քլինթոնի հետ։ Ագարվալան մասնակցել է տարբեր երկրներում իրականացվող ավելի քան 5000 պաշտոնական միջոցառումների։ Իր մասին հրատարակել է տասնյակ հոդվածներ և նկարահանել տեսանյութեր։
Արտաքին հղումներ
Կատեգորիա:Փաստաբաններ Կատեգորիա:Հնդկաստանի փաստաբաններ Կատեգորիա:Հնդիկ հասարակական գործիչներ Կատեգորիա:Հնդիկ գրողներ
Ամերիկյան դաշտաղվես
Ամերիկյան դաշտաղվեսը իրական աղվեսի տարատեսակ է, որը հանդիպում է միայն Հյուսիսային Ամերիկայում։ Այս փոքր չափսերով կատվանման աղվեսը հանդիպում է Միննեսոտայում, Օկլահոմայում, Կոլորադոյում, Մոնտանայում, Նյու Մեքսիկոյում, Տեխասում և Կանադայում՝ Մանիտոբա, Սասկատչևան և Ալբերտա (որտեղ այս կենդանու թվաքանակը մեծ անկում է ապրում)։ Ամերիկյան դաշտաղվեսը ամենակեր է՝ սնվում է և՛ կենդանիներով, և՛ հատապտուղներով։
Չափսերը
Ամերիկյան դաշտաղվեսը փոքր չափսի կենդանի է։ Նա ունի մոտ 31 սմ մարմնի երկարություն և 30 սմ մարմնի բարձրություն։ Ականջները համեմատած մարմնի չափսերի մեծ են։ Կշռում է ընդամենը մի քանի կիլոգրամ և ունի համարյա նույն չափսերը ինչ սովորական կատուն։ Արուները էգերից փոքր-ինչ ավելի խոշոր են։
Մորթին
Ամերիկյան դաշտաղվեսը ունի մոխրագույն մորթի։ Ոտքերի ներքևի մասը ավելի բաց է՝ դեղնավուն։ Պոչը սև երանգ ունի իսկ ծայրը ամբողջությամբ սև է։
Պահվածքը
Ամերիկյան դաշտաղվեսը հիմնականում վարում է գիշերային կյանք և ցերեկը քիչ է դուրս գալիս իր բնից։ Համեմատած մյուս հյուսիսամերիկյան աղվեսների տեսակների, այս աղվեսի կյանքը ամենաշատն է կախված իր բնից, որտեղ նա թաքնվում է վտանգի ժամանակ։ Բները սովորաբար գտնվում են գետնի տակ և ունեն մոտ չորդ մետր խորություն։ Ի տարբերություն աղվեսների մյուս տեսակների, ամերիկյան դաշատաղվեսի կյանքը ամենաշատն է կախված իր բնից, որտեղ նա թաքնվում է վտանգի ժամանակ։ Տարբեր հիվանդությունների պատճառով այս կենդանիները բավականին հաճախ փոխում են իրենց բնի տեղը։ Նրանք կարող են իրենց համար պատրաստել հարմարավետ բներ, սակայն լինում են դեպքեր երբ նրանք զբաղեցնում են այլ կենդանիների լքված բներ։ Այս աղվեսը կարող է շատ արագ վազել (իր փոքր և թեթև մարմնի շնորհիվ)՝ մինչև 60կմ/ժ։ Որսի ժամանակ այս կենդանու հիմնական թշնամիները կոյոտներն են, որոնք շատ ժամանակ սպանում են նրանց։ Մյուս թշնամիներից են արծիվը, կարմիր լուսանը, փորսուղը և այլ մանր չափսի գիշատիչներ։ Բնության մեջ ամերիկյան դաշտաղվեսը ապրում է 3-6 տարի, իսկ մարդկանց հսկողության տակ ՝ մոտ 14 տարի։
Բազմացումը
Ամերիկյան դաշտաղվեսների բազմացման սեզոնը կախված է նրանց ապրելու վայրից։ Ավելի հարավային հատվածներում ապրողների մոտ բազմացումը տեղի է ունենում դեկտեմբեր - փետրվար ամիսներին ընկած ժամանակաշրջանում, և ձագերը ծնվում են մարտ-ապրիլ ամիսներին, իսկ Կանադայում ապրողների մոտ բազմացումը տեղի է ունենում մարտ ամսին և ձագերը ծնվում են մային ամսին։ Սովորաբար էգ աղվեսները երկու տարին մեկ են ձագեր ունենում, իսկ արուները կարող են ամեն տարի ընտանիք կազմել։ Հղիությունը տևում է 51 օր և ծնվում են չորսից հինգ ձագեր։ Այս աղվեսները կարող են իրենց զույգին չփոխել կյանքի ընթացքում, սակայն հանդիպում են նաև դեպքեր, երբ նրանք ամեն տարի փոխում են իրենց զուգընկերոջը։
Ձագերը ծնվում են բնում և այնտեղ են մնում կյանքի առաջին ամսվա ընթացքում։ Նրանք ծնվում են բոլորովին անպաշտպան և կույր և լիովին կախված են իրենց մորից։ Աչքերը բացվում են 10-15 օրական հասակում։ Նրանք մնում են ծնողների հետ մինչև հասուն տարիքի հասնելը։
Սնունդը
Ինչպես և մյուս աղվեսները ամերիկյան դաշտաղվեսը ամենակեր է։ Նրա սննդի հիմնական մասն են կազմում նապաստակները, տարբեր մանր կրծողներ, թռչուններ, սողուններ, միջատներ և այլն։ Սնվում է նաև մրգերով հատապտուղներով և կանաչներով։ Սնունդը կախված է նաև տարվա եղանակից։ Ամառվա ամիսներին նրանք հիմնականում սնվում են միջատներով։ Ուրիշ մեծ կենդանիների կողմից սպանված կենդանիների մնացորդները նույնպես մտնում են այս աղվեսի սննդի ցանկի մեջ։
Կատեգորիա:Աղվեսներ
Պատրիկ Կուտրոնե
Պատրիկ Կուտրոնե (Patrick Cutrone,, հունվարի 3, 1998, Կոմո, Իտալիա), իտալացի պրոֆեսիոնալ ֆուտբոլիստ։ Ներկայումս Վուլվերհեմպտոն Ուոնդերերսից վարձավճարով հանդես է գալիս Ֆիորենտինայի և Իտալիայի ազգային հավաքականի կազմում։ Խաղում է կենտրոնական հարձակվողի դիրքում ։
Միլան
Իր առաջին գոլը պրոֆեսիոնալ կարիերայում Կուտրոնեն խփեց 2017 թվականի օգոստոսի 3-ին՝ Եվրոպայի Լիգայի որակավորման երրորդ փուլի ԿՍ Ունիվերսիտատյայի դեմ խաղում ։ Սերիա A-ում իր առաջին գոլը խփեց օգոստոսի 20-ին՝ Կրոտոնեի դեմ խաղում՝ այս խաղում դառնալով նաև գոլային փոխանցման հեղինակ ։ Առաջին հանդիպումը Եվրոպայի Լիգայի խմբային փուլում անցկացրեց սեպտեմբերի 28-ին՝ Ռիեկայի դեմ խաղում և գոլի հեղինակ դառնալով այս հանդիպման վերջին րոպեին ։
2017 թվականի նոյեմբերի 23-ին Կուտրոնեն դուբլ ձևակերպեց Եվրոպայի Լիգայի Աուստրիա Վիեննայի դեմ խաղում ։ Դեկտեմբերի 27-ին նա խփեց Իտալիայի գավաթի Ինտեր Միլանի դեմ հանդիպման միակ գնդակը խաղի լրացուցիչ ժամանակում՝ 1-0 հաշվով հաղթանակ պարգևելով իր թիմին ։ 2018 թվականի փետրվարի 10-ին իտալացին դուբլ ձևակերպեց ՍՊԱԼ-ի դեմ խաղում  ։
2018 թվականի փետրվարի 15-ին Կուտրոնեն գոլի և գոլային փոխանցման հեղինակ դարձավ Եվրոպայի Լիգայի 1/16 եզրափակչի Լուդոգորեցի դեմ խաղում ։ Մայիսի 9-ին նա թիմի մեկնարկային կազմում խաղադաշտ դուրս եկավ Իտալիայի գավաթի եզրափակչի Յուվենտուսի դեմ խաղում, սակայն Միլանը պարտվեց 4-0 հաշվով ։ Մայիսի 20-ին իտալացին 2 գոլի և 1 գոլային փոխանցման հեղինակ դարձավ Ֆիորենտինայի դեմ խաղում ։ 2017-18 մրցաշրջանում Կուտրոնեն անցկացրեց 46 հանդիպում՝ դառնալով 18 գոլի և 5 գոլային փոխանցման հեղինակ ։
2018 թվականի ամռանը Միլանը վարձավճարով գնեց Գոնսալո Իգուաինի տրանսֆերը, ինչի պատճառով Կուտրոնեն սկսեց ավելի քիչ խաղաժամանակ ստանալ։ Օգոստոսի 31-ին նա գոլ խփեց Ռոմայի դեմ հանդիպման ավելացված ժամանակում՝ 2-1 հաշվով հաղթանակ պարգևելով իր թիմին  ։ Հոկտեմբերի 4-ին իտալացին դուբլ ձևակերպեց Եվրոպայի Լիգայի խմբային փուլի Օլիմպիակոսի դեմ խաղում ։ Հոկտեմբերի 15-ին Կուտրոնեն երկարաձգեց իր պայմանագիրը Միլանի հետ մինչև 2023 թվականը   ։ 2018 թվականի հոկտեմբերի 25-ին իտալացին գոլի հեղինակ դարձավ Եվրոպայի Լիգայի Ռեալ Բետիսի դեմ խաղում ։
Հոկտեմբերի 28-ին Կուտրոնեն գոլի և գոլային փոխանցման հեղինակ դարձավ Սամպդորիայի դեմ խաղում ։ 2019 թվականի հունվարի 12-ին իտալացին դուբլ ձևակերպեց Իտալիայի գավաթի Սամպդորիայի դեմ հանդիպման ավելացված ժամանակում՝ օգնելով իր թիմին հաղթել 2-0 հաշվով և անցնել մյուս փուլ ։ Հունվարի 16-ին նա խաղադաշտ դուրս եկավ Իտալիայի սուպերգավաթի Յուվենտուսի դեմ խաղում, սակայն Միլանը պարտվեց 1-0 հաշվով  ։ Հունվարի 23-ին իտալական ակումբը գնեց Կշիշտոֆ Պյոնտեկի տրանսֆերը  , և Կուտրոնեն կորցրեց իր դիրքը թիմի հիմնական կազմում ։ Միլանի կազմում նա անցկացրեց 90 հանդիպում՝ դառնալով 27 գոլի և 7 գոլային փոխանցման հեղինակ  ։
Վուլվերհեմպտոն Ուոնդերերս
2019 թվականի հուլիսի 30-ին Կուտրոնեն 4 տարվա պայմանագիր կնքեց Վուլվերհեմպտոն Ուոնդերերսի հետ  ։ Ակումբը նրա համար վճարեց 16 միլիոն ֆունտ ստերլինգ   ։ Իր դեբյուտը նշեց օգոստոսի 8-ին՝ փոխարինելով Դիոգո Ժոտային Եվրոպայի Լիգայի որակավորման երրորդ փուլի Փյունիկի դեմ խաղում և գոլային փոխանցում տալով Ռուբեն Նևեշին հանդիպման վերջին րոպեին  ։ Առաջին հանդիպումը Պրեմիեր Լիգայում Կուտրոնեն անցկացրեց օգոստոսի 11-ին՝ Լեսթեր Սիթիի դեմ խաղում ։ Օգոստոսի 15-ին իտալացին 2 գոլային փոխանցման հեղինակ դարձավ Եվրոպայի Լիգայի Փյունիկի դեմ պատասխան խաղում  ։ Իր առաջին գոլը Վուլվսի կազմում խփեց սեպտեմբերի 14-ին՝ Չելսիի դեմ խաղում ։ Դեկտեմբերի 4-ին Կուտրոնեն գոլ խփեց Վեստ Հեմի դեմ խաղում՝ օգնելով իր թիմին հաղթել 2-0 հաշվով ։ Իր առաջին մրցաշրջանում նա անցկացրեց 24 հանդիպում Վուլվսի կազմում՝ դառնալով 3 գոլի և 4 գոլային փոխանցման հեղինակ ։
2020 թվականի հունվարի 10-ին Կուտրոնեն 18 ամսվա վարձավճարով միացավ Ֆիորենտինային   ։ Իր դեբյուտը ակումբի կազմում նշեց հունվարի 20-ին՝ փոխարինելով Ֆեդերիկո Կյեզային ՍՊԱԼ-ի դեմ խաղում ։ Իր առաջին գոլը խփեց հունվարի 25-ին՝ Իտալիայի գավաթի Ատալանտայի դեմ խաղում  ։
Միջազգային կարիերա
Կուտրոնեն ներկայացրել է Իտալիան բոլոր տարիքային երիտասարդական հավաքականներում ։ 2015 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 5 հանդիպում և գոլի հեղինակ դառնալով խմբային փուլի Նիդերլանդների դեմ խաղում ։ 2016 թվականին Կուտրոնեն մասնակցեց Եվրոպայի Մ19 առաջնությանը՝ խաղադաշտ դուրս գալով 4 խաղում ։ Իտալիան հասավ մրցաշարի եզրափակիչ, որտեղ 4-0 հաշվով պարտվեց Ֆրանսիային ։ 2019 թվականի հունիսին նա Իտալիայի մինչև 21 տարեկանների հավաքականի կազմում մասնակցեց Եվրոպայի առաջնությանը  ՝ անցկացնելով 3 հանդիպում և գոլի հեղինակ դառնալով խմբային փուլի Բելգիայի դեմ խաղում  ։
Իտալիայի ազգային հավաքական Կուտրոնեն առաջին անգամ հրավիրվեց 2018 թվականի մարտին՝ Անգլիայի և Արգենտինայի դեմ ընկերական խաղերի համար  ։ Իր դեբյուտը ազգային հավաքականում նշեց մարտի 23-ին՝ փոխարինելով Չիրո Իմմոբիլեին Արգենտինայի դեմ խաղում  ։
Ակումբային վիճակագրություն
2020 թվականի հունվարի 16-ի դրությամբ
Միջազգային վիճակագրություն
2020 թվականի հունվարի 16-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Միլանի ֆուտբոլիստներ Կատեգորիա:Վուլվերհեմպտոն Ուոնդերերսի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Նատալյա Պուշկինա
Նատալյա Ալեքսանդրովնա Պուշկինա-Դուբելտ (Наталья Александровна Пушкина-Дубельт, ), Ալեքսանդր Պուշկինի աղջիկը, արքայազն Նիկոլայ Վիլհելմ Նասսաուսկիի մորգանատիկ ամուսինը։ 1876 թվականին Նատալյա Ալեքսանդրովնան թույլատրել է Իվան Տուրգենևին հրապարակել հոր նամակը իր մորը։ Դա դուր չի եկել նրա եղբայրներին։
Կենսագրություն
Ծնվել է 1836 թվականի -ին (հունիսի 4-ին) Պետերբուրգում։ Մկրտվել է հունիսի 27-ին Կոմենոստրովսկի հրապարակի Սուրբ Հովհաննես Մկրտչի եկեղեցում։ Կնքահայրեր են՝ կոմս Մ. Ժ. Վիելգորսկին և Ե. Ի. Զագրադսկայան ։ Ստացել է տնային կրթություն։ Պատանեկության տարիներին սիրահարվել է իշխան Ն. Ա. Օռլովին, որը բուռն կերպով սիրում էր նրան և ցանկանում էր ամուսնանալ նրա հետ, բայց նրա հայրը՝ Ա. Ֆ. Օռլովը, թույլ չտվեց այդ ամուսնությունը, քանի որ կարծում էր, որ Պուշկինի աղջիկը չէր համապատասխանում տղայի հարսնացուի դերին։ 17 տարեկանում ընդունել է Մ. Լ. Դուբելտի առաջարկը։ Մայրը՝ Նատալյա Նիկոլալևնան և խորթ հայրը՝ Պ. Պ. Լանսկոյը համաձայն չէին այդ ամուսնությանը. Դուբելտը հայտնի էր իր անզուսպ բնավորությամբ, եղել էր խաղացող, բայց ոչինչ չկարողացան անել. Նատալյա Ալեքսանդրովնան պնդեց իրենը՝ վախենալով կրկնել ավագ քրոջ ճակատագիրը, որն այդ ժամանակ դեռ ամուսնացած չէր ։ Անհանգստացած Ն. Ն. Լանսկայան գրել է Պ. Ա. Վյազեմսկիին ։
1853 թվականի փետրվարին տեղի է ունեցել ամուսնությունը։ Նատալյա Դուբելտը իր գեղեցկությամբ զարմացրել է ժամանակակիցներին, նրանք անվանում էին նրան «գեղեցիկ աղջիկ գեղեցիկ մորից»։ Մոտիկ ծանոթներից Ե. Ա. Ռեգեկամպֆը նրան անվանում էր «լուսափայլ գեղեցկություն, եթե աստղը երկնքից ընկներ երկիր, նա կփայլեր այնքան վառ, ինչպես նա»։ Գրողի տղա Մ. Զագոսկինը, տեսնելով Նատալյա Դուբելտին 1858 թվականին պետերբուրգյան պարահանդեսներից մեկում, գրել է.
1862 թվականին եղավ այն, ինչից զգուշանում էին Լասկիները. ամուսնությունը քայքայվեց ու ամուսինները բաժանվեցին։ Նատալյա Ալեքսանդրովնան իր մորաքույր Ա. Ն. Ֆրիզենգոֆի երկու մեծ երեխաների հետ անցավ սահմանը, այնտեղ հյուրընկալվեց և մայրը։ Ֆրիզենգոֆների կալվածքները կնոջ հետ հետևում էր նաև Դուբելտը, Ա. Պ. Արապովան գրել է.
Այդ ժամանակ Նատալյա Նիկոլայևնան փոխանցել է աղջկան Պուշկինի 75 նամակ այն հույսով, որ նա դժվար ժամանակներում կկարողանար հրապարակել դրանք և կշտկեր իր նյութական վիճակը։ 1876 թվականին Նատալյա Ալեքսանդրովնան արդեն Մերենբերգում կոմսուհի էր, դիմում է Ի․ Ս․ Տուրգենևին օգնության համար՝ խմբագրելու և հրապարակելու այդ նամակները։ Նախաբանը հրապարակելուց հետո Տուրգենևը գրել է․
Տուրգենևի հույսերը չարդարացան․ նամակների հրապարակումը վաղաժամ էր, դրանք ընդունեցին ինչպես «տնային հնության», «ստորություն» ցուցադրություն, Պուշկինի հեղինակության վարկաբեկում, իսկ բանաստեղծի տղաները խայտառակ եղան․ Նատալյա Ալեքսանդրովնան նրանց հետ չէր խորհրդակցել։
1882 թվականին կնոջն ուղղված Պուշկինի 64 նամակների բնօրինակները փոխանցվել են տղային՝ Ալեքսանդրին, որը դրանք ստացել է Ն․ Ա․ Մերենբերգից, Ռումյանցևյան թանգարանում ։ Պուշկինի նամակները հարսնացուին հետո Մերենբերգը տվել է երկրորդ ամուսնությունից աղջկան՝ կոմսուհի դե Տորբիին։
Կոմսուհի Տորբին, իր ամուսնության չճանաչումից վիրավորված (Նիկոլայ 1-ինի թոռան հետ), կտրականապես հրաժարվեց (մնացած նամակների հանձնումից) և հայտարարեց, որ պուշկինյան նամակները Ռուսաստանը երբեք չի տեսնի ։
Այս նամակների տեքստը հրապարակել է 1936 թվականին Սերգեյ Լիֆարը։
Մահացել է 1913 թվականի մարտի 10-ին կամ մայիսի 14-ին ։
Ամուսնություններ
1868 թվականից կոմսուհի Մերենբերգ է (այդ տիտղոսը նրա ընտանիքին տրվել էր Մերենբերգում ամրոց ունենալու համար)։ Հետագայում այդ ամրոցը դարձել է թանգարան։
Երեխաներ
2-րդ ամուսնությունից երեխաներ.
Գրական գործունեություն
Նատալյա Ալեքսանդրովնան գրել է ինքնակենսագրական վեպ իր կյանքի մասին։ Նրա պատմությունն այսպիսին է՝ կոմս ֆոն Մերենբերգ, Ա․ Ս․ Պուշկինի ծոռը, ստացել է ժառանգություն իր մորաքրոջից հին թղթեր գոթական, գերմանական տեքստով։ 2002 թվականին կոմս ֆոն Մերենբերգի դուստր Կլոթիլդան հաստատել է, որ ձեռագիրը պատկանում է իր նախատատ Նատալյա Ալեքսանդրովնա Պուշկինային ։
Արտաքին հղումներ
Կատեգորիա:Ալեքսանդր Պուշկին
Տաբի
Տաբի (足袋)` ճապոնական ավանդական գուլպաներ, որոնց բթամատն առանձնացած է մյուս մատերից ։ Դրանք հագել են և՛ տղամարդիկ, և՛ կանայք՝ մատով հողաթափերի հետ (ձորի, գետա) և այլ կոշիկների հետ ։ Այն պարտադիր է կիմոնո կամ ճապոնական այլ ավանդական հագուստներ հագնելու դեպքում։ Տաբի հագել են նաև սամուրայները, և նինջաները՝ միջնադարում։
Ամենատարածված գույնը սպիտակն է։ Սպիտակ տաբի հագնում են պաշտոնական արարողությունների ժամանակ։ Տղամարդիկ ճանապարհորդության ժամանակ երբեմն հագել են սև կամ կապույտ տաբի։ Գունավոր տաբի կամ նախշավոր տաբի ավելի շատ կանայք են հագնում, քան տղամարդիկ։
Ձիկա-տաբի
Շինարարները, ֆերմերները, այգեգործները, ռիկշաները և այլ աշխատողներ օգտագործում են այնպիսի տաբի, որը կոչվում է ձիկա-տաբի։ Այսպիսի տաբիները պատրաստվում են ավելի ամուր, ծանր և դիմացկուն նյութերից, և հաճախ ունենում են ամուր տակացուներ։ Սրանք ավելի նման են կոշիկների, քան գուլպաների։ Ինչպես սովորական տաբիները, ձիկա-տաբիները նույնպես կարելի է հագնել մատով հողաթափերի հետ։ Սակայն ժամանակի ընթացքում տակացուներն ավելի ամուր են պատրաստում և հնարավորություն է ստեղծվում, դրանք հագնել առանց հողաթափերի։
Ձիկա-տաբիները շատ հարմար են աշխատողների համար, քանի որ դրանցով ավելի հարմար է տեղաշարժվել։ Ճապոնիայի սահմաններից դուրս դրանք նույնպես հայտնի են։ Վաճառվում են արտարվեստների խանութներում և ինտերնետ խանութներում։ Բայց դրանք ոչ միայն գնահատվում և օգտագործվում են մարտարվեստով զբաղվողների կողմից, այլ նաև վազորդների, լեռնագնացների և հասարակ մարդկանց կողմից։
Արտաքին հղումներ
Կատեգորիա:Հագուստ
The Police
The Police (Փոլիս), բրիտանական ռոք խումբ, կազմավորված Լոնդոնում 1977 թվականին։ Տրիոն կազմված է բրիտանացիներ Գորդոն Սամներից (Սթինգ) (վոկալ, բաս կիթառ) և Էնդի Սամներսից (կիթառ, վոկալ) և ամերիկացի Ստյուարդ Քոուփլենդից (հարվածայիններ, վոկալ)։ Խումբը համաշխարհային ճանաչում է ձեռք բերել 1970-ականների վերջում և դիտարկվում էր որպես նոր ալիքի առաջին խմբերից, որը հաջողություն է ձեռք բերել, ստեղծագործելով ռոք ժանրում` ջազի, փանկի և ռեգիի տարրերով։ Խմբի «Synchronicity» ալբոմը 1983 թվականին բրիտանական և ամերիկյան չարթերում առաջին հորիզոնականն է զբաղեցրել և միայն ԱՄՆ-ում վաճառվել է ավելի քան ութ միլիոն օրինակով։
ՅուԹյուբի կոճակներ
ՅուԹյուբի կոճակներ (YouTube Play Button), մրցանակներ, որոնք շնորհվում են ՅուԹյուբ կայքի կողմից այն ալիքների հեղինակներին, որոնք հասել են բաժանորդների որոշակի քանակի։ Կոճակները պետք չէ շփոթել «YouTube Awards»-ի մրցանակների հետ, որոնք տրվում են լավագույն հոլովակների համար։ Պաշտոնապես գոյություն ունի մրցանակների վեց տեսակ։
The Police
Չնայած նրան, որ խմբի լուծարման մասին երբեք չի հայտարարվել, խումբը, բացի 1986 թվականի կարճատև վերամիավորումից, համատեղ աշխատանքը դադարեցրել է 1984 թվականի մարտին։ 2007 թվականին նրանք վերամիավորվել են «Roxanne» հիթային սինգլի երեսուն ամյակի կապակցությամբ համաշխարհային շրջագայություն կատարելու համար, որը տևել է մինչև 2008 թվականի օգոստոսը։ Խմբի գործունեության ընթացքում ամբողջ աշխարհում վաճառվել է ավելի քան հիսուն միլիոն ալբոմ, ինչպես նաև իրենց շրջագայության շնորհիվ խումբը դարձել է 2008 թվականի ամենաբարձր վարձատրվող արտիստները ։ Rolling Stone ամսագրի «Բոլոր ժամանակների լավագույն 100 արտիստներ» ցանկում խումբը զբաղեցրել է 70-րդ հորիզոնականը ։ 2003 թվականին The Police խումբը ընդգրկվել է Ռոքնռոլի փառքի սրահում։ Խումբը ունի Գրեմմիի վեց մրցանակ։ Խմբի չորս ալբոմներն ընդգրկվել են Rolling Stone ամսագրի «Բոլոր ժամանակների լավագույն 500 ալբոմներ» ցանկում։
2019 թվականի հունիսի 25-ին The New York Times Magazine-ը The Police խմբին ընդգրկել է հարյուրավոր այն կատարողների մեջ, որոնց նյութերը ոչնչացվել են 2009 թվականի Universal Studios Hollywood ստուդիայի հրդեհի ժամանակ ։
ՅուԹյուբի կոճակներ
Պատմություն
VidCon 2015-ի ժամանակ ՅուԹյուբի արտադրանքի կառավարման փոխնախագահ Մեթյու Գլոցբախն հայտարարել է «ՅուԹյուբի ադամանդե կոճակի» մասին։ Այն նախատեսված է 10 000 000 բաժանորդ ունեցող ալիքների համար։ Այդ ժամանակ պարգևատրում են ստացել 35 ալիք ։ Ըստ 2020 թվականի փետրվարի տվյալների, այս կոճակն ունեն 566 ալիք ։
2019 թվականին Բիլլի Այլիշի «Bad Guy» երգի տեսահոլովակի մեկնաբանություններ բաժնում SethEverman բաժանորդը մեկնաբանություն է թողել, որը կես տարվա ընթացքում հավաքել է ավելի քան մեկ միլիոն հավանում։ Այս առիթով ՅուԹյուբի թիմը որոշել է կոճակ ուղարկել` որպես ամենաշատ հավանում ունեցող մեկնաբանություն։ Ներկա պահին SethEverman-ի մեկնաբանությունն ավելի քան 2,6 միլիոն հավանում ունի։
Մրցանակի մասին
Մրցանակները տարբեր չափսեր ունեն` ինչքան շատ է ՅուԹյուբում բաժանորդների քանակը, այնքան մեծ է կոճակը ։
Ներկա պահին գոյություն ունի հինգ ՅուԹյուբ կոճակ և 6 մրցանակ`
Ոսկե կոճակ` 1 000 000 բաժանորդ ունեցող ալիքների համար ։ Պատրաստված է ոսկե արույրից ։ Մինչ 2018 թվականն պատրաստվել է մետաղյա շրջանակի մեջ։ Կոճակի նոր տարբերակում շրջանակ չկա։
Ադամանդե կոճակ` 10 000 000 բաժանորդ ունեցող ալիքների համար ։ Պատրաստված է արծաթե ներդիրի մեջ բյուրեղի կտորից` ՅուԹյուբի եռանկյունի նվագարկման կոճակի տեսքով։
Սուտակե կոճակ` 50 000 000 բաժանորդ ունեցող ալիքների համար։ 2016 թվականի դեկտեմբերին բլոգեր PewDiePie-ն ստացել է կոճակն իր ալիքի լոգոյի տեսքով 50 000 000 հետևորդների համար։ Այս կոճակի հետ տրվել են նաև փոքր կոճակներ այն բաժանորդներին, որոնք բոլորից վաղ են բաժանորդագրվել և ակտիվ են մնացել ։ 2018 թվականի սեպտեմբերի 11-ին հայտարարվել է, որ 50 000 000 բաժանորդի հասած երկրորդ ալիքը` «T-Series»-ը ստացել է ՅուԹյուբի պատմության մեջ երկրորդ սուտակե կոճակը, որը առաջինից տարբերվում է ձևով և գույնով ։ Ինչպես նաև 2019 թվականի փետրվարի 22-ին 50 000 000 հետևորդների է հասել «5-Minute Crafts» ալիքը։ Հետագայում, 50 000 000 հետևորդների հասել են ևս ինը ալիքներ` «Cocomelon»-ը, «SET India»-ն և «Canal KondZilla»-ն 2019 թվականի հունիսն, «WWE»-ն 2019 թվականի օգոստոսին, «Justin Bieber»-ը և «Zee Music Company»-ն 2020 թվականի փետրվարին, «Dude Perfect»-ը, «Like Nastya»-ն և «Kids Diana Show»-ն 2020 թվականի մարտին։
Կարմիր ադամանդե կոճակ` 100 միլիոն բաժանորդ ունեցող ալիքների համար։ 2019 թվականի մայիսի 29-ին 100 միլիոն հետևորդի է հասել «T-Series» ալիքը, իսկ նույն թվականի օգոստոսի 26-ին PewDiePie-ը։ Վերջինս իր ալիքում հրապարակել է հոլովակ, որտեղ բացում է կոճակը, որը դիզայնով նման է ադամանդե կոճակին, սակայն ներսում կարմիր ադամանդե եռանկյուն է և այն ուղարկվել է ՅուԹյուբի լոգոյով ճամպրուկի մեջ։
Ամենաշատ հավանումն ունեցող մեկնաբանություն մրցանակ։ Այն ստացել է «SethEverman» բաժանորդը Բիլլի Այլիշի «Bad Guy» երգի տեսահոլովակում մեկնաբանություն թողնելու համար, որը կես տարվա ընթացքում ավելի քան մեկ միլիոն հավանում է հավաքել։ Մրցանակը տրվել է ստորագրության տեսքով ("Present to Seth Everman, Youtube Comment Surpassed "i'm the bald guy" on Billie Eilish "Bad guy")` մետաղական ֆոնի վրա, շրջանակի մեջ։
Արտաքին հղումներ
Կատեգորիա:Պարգևներ այբբենական կարգով Կատեգորիա:ՅուԹյուբ
Հայ ժողովրդի պատմություն (բազմահատորյակ)
Հայ ժողովրդի պատմություն, 1967-1984 թվականներին Հայկական ԽՍՀ կողմից հրատարակված բազմահատոր աշխատություն է, որը «լուսաբանում է հայ ժողովրդի ամբողջական պատմությունը նրա կազմավորման ժամանակաշրջանից մինչև կոմունիզմի կառուցման համար մղվող պայքարի մեր օրերը» ։ Ըստ որոշ գիտնականների, բազմահատորյակը լուսաբանում է Հայաստանի պատմությունը բացահայտ և բացառապես կոմունիստական և ռուսամետ տեսանկյունից ։
Խմբագրական կոլեգիա
Ինչպես նշված է առաջին հատորի ներածության մեջ, բազմահատորյակը առաջին աշխատությունն է, «որի նպատակն է ընդհանրացնել հայ ժողովրդի բազմադարյան պատմության բնագավառում առ այսօր կատարված հայագիտական հետազոտությունների արդյունքները» ։
Քննադատություն
Բազմահատորյակը առարկա է դարձել բազմաթիվ քննադատական մեկնաբանությունների, այդ թվում նաև.
Ծանոթագրություններ
Կատեգորիա:1967 գրքեր Կատեգորիա:Գրքեր Հայաստանի պատմության մասին Կատեգորիա:Հայկական ԽՍՀ ԳԱ հրատարակչության գրքեր Կատեգորիա:Պատմության գրքաշարեր
Նարբոն
Նարբոն (Narbonne), հնագույն քաղաք Ֆրանսիայի Օկսիտանիա մարզի Օդ գավառում ։
Բնակչությունը 2013 թվականի դրությամբ կազմում է 52802 մարդ, բնակչության խտությունը` 305.28 մարդ/կմ²։ Բնակավայրը զբաղեցնում է 172.96 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 85 կմ հարավ-արևմուտք, Կարկասոն քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 31602 աշխատունակ (15-64 տարեկան) բնակիչ, որոնցից ակտիվ էին 21215-ը, իսկ ոչ ակտիվները` 10387։ Ակտիվության ցուցանիշը կազմում է 67,1 %։ 21215 աշխատունակ մարդկանցից աշխատել է 17334 անձ (8814 տղամարդ և 8520 կին)։ Գործազուրկ են եղել 3881 անձ (1943 տղամարդ և 1938 կին)։ 10387 անաշխատունակներից 3095-ը եղել են աշակերտներ կամ ուսանողներ, 3181-ը` թոշակառուներ, իսկ 4111-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի քաղաքներ
Lost in the Echo
Lost in the Echo (անգլերենից թարգմանաբար՝ արձագանքում կորած), Linkin Park ռոք-խմբի երկրորդ սինգլը, որը թողարկվել է 2012 թվականի հոկտեմբերի 19-ին «Living Things» ալբոմում՝ Warner Bros. Records լեյբլի վրա։
Ծանոթագրություններ
Կատեգորիա:2012 սինգլներ Կատեգորիա:2012 երգեր
Հակոբ Ադամյան (այլ կիրառումներ)
Հակոբ Ադամյան, կարող է վերաբերել՝
Cogito ergo sum
Cogito, ergo sum («Մտածում եմ, հետևաբար, գոյություն ունեմ»), Ռենե Դեկարտի փիլիսոփայական արտահայտությունը, նոր ժամանակների արևմտյան ռացիոնալիզմի հիմնարար տարրերից մեկը։
Այս արտահայտությունը Դեկարտը ներկայացրել է որպես առաջնային ճշմարտություն, որն անհնարին է կասկածել և որով, հետևաբար, կարելի է սկսել կառուցել հավաստի գիտելիքի կառույցը։
Փաստարկը պետք չէ հասկանալ որպես եզրակացություն («նա, ով մտածում է, գոյություն ունի. ես մտածում եմ, հետևաբար ես գոյություն ունեմ») հակառակը, նրա էությունը ակներևությունն է, իմ գոյության հավաստիությունը որպես մտածող սուբյեկտի (res cogitans — «մտածող իրի»). մտածելու ցանկացած գործողություն (առավել լայն կերպով՝ ցանկացած պատկերացում, գիտակցության վերապրում, cogito-ն չի սահմանափակվում մտածողությամբ) բացահայտվում է՝ նրա՝ իմ, մտածողի, այդ գործողությունը կատարողի վրա ռեֆլեքսիվ հայացք գցելով։
Արտաքին հղումներ
Կատեգորիա:Լատիներեն բառեր և արտահայտություններ Կատեգորիա:Միտք Կատեգորիա:Մետաֆիզիկայի հասկացություններ Կատեգորիա:Գոյաբանություն
Ռոմա Դաունի
Ռոմա Դաունի (Roma Downey ), ամերիկացի դերասանուհի, երգչուհի և իռլանդական ծագմամբ պրոդյուսեր, որն առավել հայտնի է «Հրեշտակի հպում» հեռուստասերիալում խաղացած դերով, որը նրան բերել է «Էմմիի» և «Ոսկե գլոբուսի» երկու անվանակարգ։
Վաղ տարիներ
Դաունին ծնվել և մեծացել է Դերի քաղաքում։ Նա սովորել է Thornhill College-ում։ Ի սկզբանե Դաունին ցանկացել է դառնալ նկարչուհի և University of Brighton-ում ստացել է բակլավարի աստիճան, սակայն հետագայում որոշել է տիրապետել դերասանուհու մասնագիտությանը՝ ավարտելով Լոնդոնի դրամատիկական ստուդիան, որտեղ խաղացել է Շեքսպիրի, Շոուի և Չեխովի պիեսներում։
Կարիերա
Դաունին առավել հայտնի էր «Հրեշտակի հպում» հեռուստասերիալում խաղացած Մոնիկայի դերով, որտեղ նա նկարահանվել է 1994-2003 թվականներին։ Սերիալը հասել է ժողովրդականության և տևել է ավելի քան մեկ տասնամյակ։ 1997-1998 թվականներին Դաունին ստացել է «Էմմիի» երկու մրցանակ՝ «լավագույն դերասանուհի դրամատիկական սերիալում» կատեգորիայում, իսկ 1998-1999 թվականներին «Ոսկե գլոբուս» մրցանակ՝ «լավագույն կանացի դեր հեռուստատեսային սերիալ-դրամայում» կատեգորիայում ։
Դաունին նկարահանվել է մի քանի ֆիլմերում, ինչպիսիք են «Հերակլեսը և ամազոնուհին», «Վարձով ընտանիք», «Երկրորդ մեղրամիս», «Փրկվածների ակումբ», «Մազոտ պատմություն», «Հարսանեկան պար» և «Հետապնդելով Ռանդալսին»։ Վերջին տարիներին նա հիմնականում զբաղվել է վավերագրական ֆիլմերի և մուլտսերիալների արտադրությամբ ։
Դաունին «Աստվածաշունչը» մինի սերիալի ստեղծող և պրոդյուսերն է, որը եթեր է հեռարձակվել 2013 թվականի մարտին։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի պրոդյուսերներ Կատեգորիա:Բրիտանացի հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:Բրիտանացի կինոդերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Անգլիացի երգչուհիներ Կատեգորիա:Անգլիացի կինոդերասանուհիներ Կատեգորիա:Անգլիացի կինոպրոդյուսերներ Կատեգորիա:Ամերիկացի երգչուհիներ Կատեգորիա:Ամերիկացի կինոպրոդյուսերներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Էմմի» մրցանակի դափնեկիրներ
Աշուղ Ռազմար Սասունցի
Աշուղ Ռազմար Սասունցի (Ռազմարա Պանդուխտի Վարդումյան, ), հայ աշուղ, Հայաստանի Հանրապետության մշակույթի վաստակավոր գործիչ (2011)։
Կոչում
Ամուսնացած է, ունի երկու զավակ։
Ծանոթագրություններ
Կատեգորիա:1952 ծնունդներ Կատեգորիա:ՀՀ մշակույթի վաստակավոր գործիչներ Կատեգորիա:Հայ աշուղներ
Մոիսես Վիլ
Մոիսես Վիլ (‏מאָזעסוויל‏‎, ‏Moisés Ville), հրեական փոքրիկ քաղաք (գաղութ) Արգենտինական Սանտա-Ֆե պրովինցիայում, Սան Կրիստոբալ դեպարտամենտում։ Հիմնադրվել է 1889 թվականի հոկտեմբերի 23-ին` Եվրոպայի էմիգրանտների կողմից, այդ թվում նաև Ռուսական կայսրությունից։ Համարվում է Արգենտինայի հրեական, գյուղատնտեսական մայրաքաղաքը ։
Սկզբից նախատեսվում է քաղաքը Մորիս դը Գիրշի պատվին անվանել` Կիրյատ Մոշե (եբրայերենից թարգմանաբար` «Մովսեսի քաղաք»), սակայն մի պաշտոնյա, ով գրանցում էր բնակավայրը, թարգմանել էր այն Ֆրանսերեն` Moïsesville, որն էլ հետագայում իսպաներենի ազդեցությունից վերափոխվել էր այժմյա Moisés Ville-ի։
Քաղաքում որոշ ժամանակ ապրել է Ալբերտո Գերչունոֆֆը` հայտնի լրագրող և Արգենտինա-հրեական համայնքի կազմակերպիչներից մեկը։
Բնիկները էմիգրանտներին անվանում են «գաուչոս հիդիոս» ։
Ծանոթագրություններ
Կատեգորիա:Արգենտինայի բնակավայրեր Կատեգորիա:1889 թվականին հիմնադրված բնակավայրեր
Պերիդոտիտ
Պերիդոտիտ, (peridot), պերիդոտ, ձիթակն, գերհիմնային ներժայթուք ապար՝ կազմված օլիվին, պիրոքսեն և ուղեկցող՝ քրոմշպինելիդ կամ մագնետիտ միներալներից։ Կառուցվածքը նրբահատիկ է, գույնը՝ կանաչակապույտ, կանաչամոխրագույն կամ մոխրագույն՝ տարբեր աստիճանի սերպենտինացած։ Տարբերում են պիրոքսենային, հոռնբլենդային, պլագիոկլազային, փայլարային և նռնաքարային պերիդոտիտներ։
Հայաստանում
Հայաստանում տարածված են պիրոքսենային, հազվադեպ՝ պլագիոկլազային պերիդոտիտներ, որոնց առաջացրած ներդրումները մտնում են Սևանի ու Վեդու օֆիոլիթային գոտիների գաբրո-պերիդոտիտային կազմավորման մեջ։ Օգտագործվում է շինարարության մեջ։
Կատեգորիա:Մագմատիկ ապարներ‎
Դասական պար
Դասական պար՝ բալետի հիմնական արտահայտիչ միջոցը,  համակարգ, որը  հիմնված է   տարբեր շարժումների խմբերի  մշակմամբ,  որը ի հայտ է  եկել  16-րդ  դարում Իտալիայում և հետագայում պալատական բալետի շնորհիվ զարգացել է Ֆրանսիայում ։
Ոտքերի, ձեռքերի, իրանի և գլխի որոշակի դիրքերի պահպանման և ոտքերի շրջման սկզբունքների ճշգրիտ հետևման, մարմնի հորիզոնական դիրքի  և  տարբեր մասերի մեկուսացման շնորհիվ դասական պարի շարժումները հակված են երկրաչափական պարզության ։ Դասական պարը Ռուսաստան մուտք է գործել 18-րդ դարի 1-ին կեսին։ Ժան-Բատիստ Լանդենի գործունեության միջոցով  1738 թվականին Սանկտ Պետերբուրգում   Ռուսաստանում բացվել է առաջին պարի դպրոցը (որը հետագայում դարձավ  Ա. Յա. Բագանովի անվան ռուսական բալետի ակադեմիան)։ Ռուսական դասական պարը իր մեջ սինթեզել  է ինչպես ֆրանսիական, այնպես էլ  իտալական կատարողականության դպրոցները ։
Դասական պարի հիմունքները ստեղծվում են, վարժությունների օգնությամբ, որից բաղկացած է ինչպես աշակերտի, այնպես էլ պրոֆեսիոնալ բալետի պարուհու պարի դասը։
Վարժությունների տարրերը վերցված են դասական պարից, ընդգրկված են գեղարվեստական ​​և սպորտային մարմնամարզության, գեղասահքի, փոփ պարերի և ակրոբատիկայի ուսուցման ծրագրերի մեջ։
Ծանոթագրություններ
Կատեգորիա:Բալետ
Պլուտոն (ապար)
Պլուտոն (Pluton՝ ստորերկրյա կրակի թագավորության աստվածը հունական դիցաբանության մեջ), առաջանում է քարոլորտի տարբեր խորության մագմայական օջախներից ներդրված մեծ չափերի ներժայթուքային մագմայի սառեցմամբ։ Մարմնի ձևերը և չափերը պայմանավորված են ներփակող ապարների քիմիական կազմով, ներդրվող մագմայի մածուցիկությամբ, նրանում ցնդող բաղադրիչների առկայությամբ և ուղեկցող երկրադինամիկական շարժընթացներով։
Տարբերում են ներարկված մարմինների բաթոլիթներ, լակոլիթներ, լոպոլիթներ, ֆակոլիթներ, շտոկներ և այլն տիպեր։ Նման տիպի ներժայթուքները բնորոշ են լեռնակազմիչ շրջաններին կամ հասուն կղզաաղեղային համակարգերին։ Հայկական լեռնաշխարհի հյուսիսարևելյան մասում է գտնվում Մեղրու պլուտոնը, որը հատում է պալեոզոյան, վերին կավճի և երրորդական հասակի տարբեր չափի կոտրատված ապարները։ Մեղրու պլուտոնը գրավում է 1000 կմ²-ից ավելի տարածք և տեղադրված է Փամբակ-Զանգեզուրյան գոտում։ Մեղրու պլուտոնի հետ է կապված Քաջարանի պղինձ-մոլիբդենային հանքավայրը։
Կատեգորիա:Մագմատիկ ապարներ Կատեգորիա:Կառուցվածքային երկրաբանություն
Ֆրանսուա Քլեր
Ֆրանսուա Քլեր (François Clerc; ), ֆրանսիացի նախկին ֆուտբոլիստ։ Խաղային դիրքը՝ պաշտպան։ Խաղացել է Ֆրանսիայի ֆուտբոլի ազգային հավաքականի կազմում։
Կարիերա
Պրոֆեսիոնալ կարիերան սկսել է 2002 թվականին՝ Օլիմպիկ Լիոն ֆուտբոլային ակումբի կազմում։ 2004 թվականին տեղափոխվել է Թուլուզ ֆուտբոլային ակումբ։ 2005 թվականին վերադարձել է Լիոնի Օլիմպիկ։ Այնտեղ խաղացել է 5 տարի։
2010 թվականին տեղափոխվել է Նիս ֆուտբոլային ակումբ։
2006 թվականին խաղացել է Ֆրանսիայի ֆուտբոլի ազգային հավաքականում։ 2008 թվականի մասնակցել է Եվրոպայի առաջնությանը։
Մասնակցել է ՈՒԵՖԱ-ի Չեմպիոնների լիգայի 20 խաղի, բայց նաև նրան արգելել են մասնակցել չորս խաղի։ 2006 թվականին Օլիմպիկ ֆուտբոլային ակումբի հետ անօրինական տրանսֆերային պայմանագիր կնքելու պատճառով Ֆրանսիայի պրոֆեսիոնալ ֆուտբոլային լիգայի կողմից տուգանվել է 150․000 եվրոյով ։
2012 թվականի հուլիսի 9-ին Քլերը 3 տարվա պայմանագիր է կնքել Սենտ Էտիեն ֆուտբոլային ակումբի հետ ։ Թիմի կազմում իր միակ գոլը խփել է 2013 թվականի մարտի 17-ին՝ Պարի Սեն-Ժերմենի դեմ խաղի ժամանակ, և հաշիվը դարձրել 2-2 ։
Ֆրանսիայի ֆուտբոլի երկրորդ դիվիզիոնին մասնակցելուց հետո, 35 տարեկանում հայտարարել է ֆուտբոլից հեռանալու իր որոշման մասին ։
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Թուլուզի ֆուտբոլիստներ Կատեգորիա:Օլիմպիկ Լիոնի ֆուտբոլիստներ Կատեգորիա:Նիսի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Ֆրանսիայի հավաքականի ֆուտբոլիստներ Կատեգորիա:Ֆուտբոլի պաշտպաններ
Պեռլիտ
Պեռլիտ, (perlite, perle՝ մարգարիտ), թթվային հրաբխային ապակի՝ կազմված դաշտային սպաթ, սանիդին, բիոտիտ, հոռնբլենդ, մագնետիտ միներալներից։
Կազմություն
Պեռլիտի հիմնական բաղադրիչներն են սիլիցիումի երկօքսիդը՝ SiO2 (65-75 %), ալյումինի օքսիդ՝ AI2O3 (10-16 %), կալիի օքսիդ՝ К2О (մինչև 5 %), նատրիումի օքսիդ՝ Na2O (մինչև 4 %), երկաթի (III) օքսիդ՝ Fe2O3, (մինչև 3 %), մագնեզիումի օքսիդ՝ MgO (մինչև 1 %), կալցիումի օքսիդ՝ CaO (մինչև 2 %), ջուր՝ H2O (2-6 %). Կարող են լինել այ քմիական տարրեր ևս։